1. Vlastníkom objektu , v ktorom sa nebytové priestory nachádzajú je Obec Lozorno , Hlavná 1, 900 55 Lozorno, IČO: 00 304 905, DIČ: 2020643669. Obec Lozorno vystupuje v zmluvnom vzťahu ako prenajímateľ.
2. Nájomný vzťah vznikne na potvrdením objednávky doručenej nájomcom aspoň 5 pracovných dní predo dňom začatia nájmu . Objednávka musí byť vyhotovená na obcou Lozorno predpísanom tlačive. Na riadne a úplne nevyplnenú objednávku sa neprihliada . Potvrdenie objednávky oznámi obec Lozorno do 2 pracovných dní odo dňa prijatia objednávky. Pokiaľ obec Lozorno objednávku takto nepotvrdí má sa za to, že objednávka bola odmietnutá. Odmietnutie objednávky nevyvoláva vznik žiadnych nárokov alebo pohľadávok.
3. Predmetom nájmu sú určené nebytové priestory v ŠK.
4. Nájomca môže priestory ŠK využívať výlučne a len na účel a po dobu podľa špecifikácie v objednávke.
5. Prenajímateľ dáva nájomcovi súhlas po celú dobu nájmu na používanie príslušenstva prenajatých nebytových priestorov a spoločných priestorov v rozsahu nevyhnutnom .
6. Nájomné je splatné vopred. Pokiaľ nebudú nájomné a kaucia určená v zmysle bodu 15. zaplatené , nevzniká nájomcovi povinnosť sprístupniť nájomcovi predmet nájmu. Nájomné sa platí v hotovosti do pokladne alebo platobnou kartou na OCÚ v Lozorne.
7. Výška nájmu sa určuje ako obvyklé nájomné v súlade so Smernicou o určení cien, postupu a podmienok pre krátkodobé nájmy nebytových priestorov obce Lozorno v aktuálnom znení zverejnenom na webovskom sídle obce Lozorno.
8. V cene nájmu sú zahrnuté náklady za poskytovanie služieb spojených s užívaním predmetu nájmu, jeho príslušenstva a spoločných častí a priestorov objektu :

* vodné a stočné
* el. energia
* vykurovanie
* náklady na upratovanie predmetu nájmu , jeho príslušenstva a spoločných priestorov v rozsahu obvyklom,
* náklady na zber likvidáciu odpadu v obvyklom rozsahu vzhľadom na účel a dobu trvania nájmu .

1. Akákoľvek príprava priestoru v závislosti od účelu nájmu nie je zahrnutá v cene nájmu a musí byť dohodnutá osobitne. Pokiaľ nie je dohodnutá prenajímateľ poskytne priestor v stave v akom tento stojí a leží.
2. Prenajímateľ odovzdáva nájomcovi predmet nájmu v stave, ktorý je nájomcovi známy. Prenajímateľ si vyhradzuje právo vstupu do prenajatých priestorov a kontrolu ich užívania nájomcom po dobu trvania nájmu neobmedzene .
3. Nájomca sa zaväzuje:

* užívaním predmetu nájmu svojou aktivitou nenarúšať ostatné aktivity ŠK
* dodržiavať po 22:00 nočný kľud
* dodržiavať všetky bezpečnostné a protipožiarne predpisy a opatrenia platné pre užívanie predmetu nájmu
* nepoškodzovať predmet nájmu, jeho príslušenstvo a spoločné priestory a zabezpečiť , aby tak nečinili ani iné osoby, ktoré ich užívajú s privolením nájomcu ,
* rešpektovať užívanie iných častí objektu a ostatných nebytových priestorov v objekte a nijako ho neobmedzovať alebo nenarušovať
* zapísať do Knihy závad počiatočný a konečný stav prenajatých priestorov
* pri užívaní predmetu nájmu vykonať také opatrenia, aby nedochádzalo k znečisteniu prenajatého priestoru, príslušenstv a spoločných priestorov
* pri užívaní nenarúšať poriadok a dobré mravy
* v prípade potreby, najmä narušenia poriadku, hrozby vzniku škôd a pod. bezodkladne privolať obecnú políciu a poskytnúť jej potrebnú súčinnosť.

1. V prípade, ak nájomca porušuje svoje povinnosti podľa bodu 10., je prenajímateľ oprávnený užívanie priestorov prerušiť a požiadať nájomcu o jeho bezodkladné vypratanie a opustenie.
2. Nájomca zodpovedá za škody na majetku obce Lozorno alebo tretích osôb , ktoré spôsobil sám alebo ktoré spôsobili osoby, ktoré do predmetu nájmu alebo objektu, v ktorom sa tento nachádza vstúpili s jeho súhlasom a to aj vyjadreným konkludentne. Nájomca nahradí škodu v jej skutočnej výške.
3. Po skončení nájmu je nájomca povinný odovzdať predmet nájmu uvedený v článku II. tejto zmluvy v riadnom stave s prihliadnutím na obvyklé opotrebovanie. Pri nadmernom znečistení prenajatých priestorov alebo znenčistení príslušnestva a spoločných priestorov v objekte preukázateľne spôsobených nájomcom alebo osobami , s ktorých vstupom tento súhlasil zaplatí nájomca dohodnutú zmluvnú pokutu vo výške 200 €.
4. Prenajímateľ si vyhradzuje právo požadovať ako istotu zloženie peňažnej kaucie ako zabezpečenie splnenia povinností nájomcu podľa bodu 12. a 13. . Kaucia je splatná spolu s nájomným a primerane pre jej zaplatenie platia ustanovenia o platení nájmu. Kaucia, resp. jej nespotrebovaná časť, je po započítaní prípadných nárokov prenajímateľa vratná do 7 dní odo dňa skončenia nájmu a odovzdania prenajatých nebytových priestorov .
5. V ostatnom platia pre nájomný vzťah a vzájomné práva a povinnosti strán sa riadia z.č. 116/1990 Zb. v znení neskorších predpisov , Občiansky zákonník a ostatné platné právne predpisy.
6. Podpisom nájomca potvrdzuje, že bol oboznámený s týmito podmienkami nájmu miestností ŠK a súhlasí s nimi bez výhrad .

V Lozorne, dňa .......................................................................

nájomca